Rikunarita-ORG/Wikinium huggingface dataset:
# ಮಹಾಸಾಗರ

ಭೂಮಿಯ ಜಲಸಮೂಹ ಮತ್ತು ಮಹಾಸಾಗರಗಳು
ಪ್ರಪಂಚದ ಇಡೀ ಉಪ್ಪುನೀರಿನ ಸಮೂಹ ಅಂತರಸಂಪರ್ಕವನ್ನು ಹೊಂದಿದೆ. ಈ ಸಮೂಹವು ಮಧ್ಯೆ ಮಧ್ಯೆಯಲ್ಲಿ ಖಂಡಗಳಿಂದ ಭಾಗಶಃ ಐದು ಉಪಸಮೂಹಗಳಾಗಿ ಬೇರ್ಪಟ್ಟಿದೆ. ಈ ಉಪಸಮೂಹಗಳೇ **ಮಹಾಸಾಗರಗಳು**.

ಚಿತ್ರ:Mappemonde oceanique Serret.gif the World Ocean mappemonde océanique Serret
ಗಾತ್ರದಲ್ಲಿ ದೊಡ್ಡದಿಂದ ಚಿಕ್ಕದಾಗಿ ಮಹಾಸಾಗರಗಳು ಈ ರೀತಿ ಇವೆ:

1. ಪೆಸಿಫಿಕ್ ಮಹಾಸಾಗರ
2. ಅಟ್ಲಾಂಟಿಕ್ ಮಹಾಸಾಗರ
3. ಹಿಂದೂ ಮಹಾಸಾಗರ
4. ದಕ್ಷಿಣ ಮಹಾಸಾಗರ
5. ಅರ್ಕ್ಟಿಕ್ ಮಹಾಸಾಗರ

## ಅಂಕಿ-ಅಂಶಗಳು

ದಕ್ಷಿಣದಿಂದ ಕಾಣುವಂತೆ ಪ್ರಪಂಚದ ಮಹಾಸಾಗರಗಳ ಚಿತ್ರಣ
ಇಡೀ ಜಲಸಮೂಹದ ವಿಸ್ತೀರ್ಣ ೩೬೨ಮಿಲಿಯನ್ ಚದರ ಕಿ.ಮಿ.ಗಳಷ್ಟು. ಭೂಮಿಯ ಮೇಲ್ಮೈನ ಸುಮಾರು ೪೦% ನ್ನು ಆವರಿಸಿರುವ ಮಹಾಸಮುದ್ರಗಳು ಸರಾಸರಿ ೩,೭೧೧ ಮೀಟರ್ ಆಳವನ್ನು ಹೊಂದಿದೆ. ಇಲ್ಲಿರುವ ನೀರಿನ ಪ್ರಮಾಣ ಸುಮಾರು ೧,೩೪೦ ಮಿಲಿಯನ್ ಘನ ಕಿ.ಮಿ.ಗಳಷ್ಟು ಇದ್ದು ಇದು ಭೂಮಿಯ ೦.೦೨೩% ಭಾರವಾಗಿದೆ.

ಪೆಸಿಫಿಕ್ ಮಹಾಸಾಗರದಲ್ಲಿರುವ ಪ್ರಪಂಚದ ಅತಿ ಆಳದ ಪ್ರದೇಶ ಮರಿಯಾನಾ ಕಂದಕ ೧೦,೯೨೩ ಮೀಟರ್ (ಸುಮಾರು ೧೧ ಕಿ.ಮಿ.) ಆಳದಲ್ಲಿದೆ.
# ಸಾಯಿಕುಮಾರ್

| ಪುದಿಪೆಡ್ಡಿ ಸಾಯಿಕುಮಾರ್ |
| --- |
| ನಟ ಸಾಯಿಕುಮಾರ್ |
| ಹುಟ್ಟು |  (1960-07-27) July 27, 1960 ವಿಜಯನಗರಂ, ಆಂಧ್ರ ಪ್ರದೇಶ, ಭಾರತ |
| ಉದ್ಯೋಗಗಳು | ನಟ, ಡಬ್ಬಿಂಗ್ ಕಲಾವಿದ |
| ಹೆಂಡತಿ/ಗಂಡ | ಸುರೇಖಾ |
| ಮಕ್ಕಳು | ಆದಿ ಸಾಯಿಕುಮಾರ್ |
| ಪೋಷಕರು | ಪಿ. ಜೆ. ಶರ್ಮಾ (ತಂದೆ), ಕೃಷ್ಣಾ ಜ್ಯೋತಿ (ತಾಯಿ) |

ಸಾಯಿಕುಮಾರ್ (ಪುದಿಪೆಡ್ಡಿ ಸಾಯಿಕುಮಾರ್ : ೨೭ ಜುಲೈ ೧೯೬೦) ಕನ್ನಡ ಮತ್ತು ತೆಲುಗು ಚಿತ್ರರಂಗದ ಪ್ರಸಿದ್ಧ ನಟರಾಗಿದ್ದು, ತಮ್ಮ ಶಕ್ತಿಶಾಲಿ ಧ್ವನಿ ಮತ್ತು ನಟನೆಗಾಗಿ ಪ್ರಸಿದ್ಧರಾಗಿದ್ದಾರೆ. ಅವರು ತಮ್ಮ ವೃತ್ತಿಜೀವನವನ್ನು ಬಾಲನಟನಾಗಿ ಪ್ರಾರಂಭಿಸಿ, ನಂತರ ಪ್ರಮುಖ ಪಾತ್ರಗಳಲ್ಲಿ ನಟಿಸಿದ್ದಾರೆ. ಅವರು ತಮ್ಮ ವಿಭಿನ್ನ ಸಂಭಾಷಣಾ ಶೈಲಿಯಿಂದ "ಡೈಲಾಗ್ ಕಿಂಗ್" ಎಂಬ ಹೆಸರನ್ನು ಗಳಿಸಿದ್ದಾರೆ.

## ವೈಯಕ್ತಿಕ ಜೀವನ

ಸಾಯಿಕುಮಾರ್ ಅವರು ಪಿ.ಜೆ. ಶರ್ಮಾ ಮತ್ತು ಕೃಷ್ಣಜ್ಯೋತಿ ದಂಪತಿಯ ಪುತ್ರರಾಗಿದ್ದಾರೆ. ಅವರು ಚೆನ್ನೈನ ಮದ್ರಾಸ್ ಕ್ರಿಶ್ಚಿಯನ್ ಕಾಲೇಜಿನಲ್ಲಿ ಸ್ನಾತಕೋತ್ತರ ಪದವಿ (ಎಂ.ಫಿಲ್) ಪಡೆದಿದ್ದಾರೆ. ಅವರ ಪತ್ನಿ ಸುರೇಖಾ, ಮತ್ತು ಅವರ ಪುತ್ರ ಆದಿ ಸಾಯಿಕುಮಾರ್ ತೆಲುಗು ಚಿತ್ರರಂಗದಲ್ಲಿ ನಟನಾಗಿ ಗುರುತಿಸಿಕೊಂಡಿದ್ದಾರೆ. ಅವರ ಸಹೋದರರು ರವಿಶಂಕರ್ ಮತ್ತು ಅಯ್ಯಪ್ಪ ಶರ್ಮಾ ಕೂಡಾ ಚಿತ್ರರಂಗದಲ್ಲಿ ಖ್ಯಾತಿ ಪಡೆದಿದ್ದಾರೆ.

## ವೃತ್ತಿ ಜೀವನ

ಸಾಯಿಕುಮಾರ್ ಅವರು ತಮ್ಮ ವೃತ್ತಿಜೀವನವನ್ನು ಬಾಲನಟನಾಗಿ ಪ್ರಾರಂಭಿಸಿದರು. 1975ರಲ್ಲಿ ತೆಲುಗು ಚಿತ್ರ ದೇವುಡು ಚೇಸಿನ ಪೆಲ್ಲಿ ಮೂಲಕ ಚಿತ್ರರಂಗಕ್ಕೆ ಪದಾರ್ಪಣೆ ಮಾಡಿದರು. 1980ರ ದಶಕದಲ್ಲಿ ಬಾಪು ನಿರ್ದೇಶನದ ಸ್ನೇಹಂ ಚಿತ್ರದಲ್ಲಿ ಪ್ರಮುಖ ಪಾತ್ರ ನಿರ್ವಹಿಸಿ ಗಮನ ಸೆಳೆದರು. 1996ರಲ್ಲಿ ಬಿಡುಗಡೆಯಾದ ಕನ್ನಡ ಚಿತ್ರ ಪೋಲಿಸ್ ಸ್ಟೋರಿ ಅವರ ವೃತ್ತಿಜೀವನದಲ್ಲಿ ಮಹತ್ವದ ತಿರುವು ತಂದಿತು. ಈ ಚಿತ್ರದ ಡೈಲಾಗ್‌ ಗಳು ಅವರಿಗೆ "ಡೈಲಾಗ್ ಕಿಂಗ್" ಎಂಬ ಬಿರುದನ್ನು ಗಳಿಸಲು ಕಾರಣವಾಯಿತು.

ಅವರು ಕನ್ನಡದಲ್ಲಿ ಅಗ್ನಿ ಐಪಿಎಸ್, ಮನೆ ಮನೆ ರಾಮಾಯಣ, ಪೋಲಿಸ್ ಸ್ಟೋರಿ 2, ಲಾಕ್ ಅಪ್ ಡೆತ್, ಸೆಂಟ್ರಲ್ ಜೈಲ್ ಮುಂತಾದ ಹಿಟ್ ಚಿತ್ರಗಳಲ್ಲಿ ಅಭಿನಯಿಸಿದ್ದಾರೆ. ಹಲವಾರು ತೆಲುಗು ಚಿತ್ರಗಳಲ್ಲಿಯೂ ಅವರು ಪ್ರಮುಖ ಪಾತ್ರಗಳಲ್ಲಿ ಕಾಣಿಸಿಕೊಂಡಿದ್ದಾರೆ. ಸಾಯಿಕುಮಾರ್ ಅವರು ತಮ್ಮ ಶಕ್ತಿಶಾಲಿ ಧ್ವನಿ, ನಟನೆ ಮತ್ತು ವಿಭಿನ್ನ ಪಾತ್ರಗಳ ಮೂಲಕ ಕನ್ನಡ ಮತ್ತು ತೆಲುಗು ಚಿತ್ರರಂಗದಲ್ಲಿ ವಿಶಿಷ್ಟ ಸ್ಥಾನವನ್ನು ಹೊಂದಿದ್ದಾರೆ. ಅವರು ತಮ್ಮ ವೃತ್ತಿಜೀವನದಲ್ಲಿ 50 ವರ್ಷಗಳನ್ನು ಪೂರೈಸಿ, ಇಂದಿಗೂ ಚಲನಚಿತ್ರ ಮತ್ತು ದೂರದರ್ಶನ ಕ್ಷೇತ್ರದಲ್ಲಿ ಸಕ್ರಿಯರಾಗಿದ್ದಾರೆ.

## ದೂರದರ್ಶನ

ಸಾಯಿಕುಮಾರ್ ಅವರು ಟಿವಿ ಕಾರ್ಯಕ್ರಮಗಳ ನಿರೂಪಕರಾಗಿಯೂ ಹೆಸರು ಗಳಿಸಿದ್ದಾರೆ. ಅವರು "ವಾವ್" ಎಂಬ ತೆಲುಗು ಆಟದ ಕಾರ್ಯಕ್ರಮವನ್ನು ನಿರೂಪಿಸಿ ಜನಪ್ರಿಯತೆ ಪಡೆದರು. ಇತ್ತೀಚೆಗೆ, ಅವರು "ಗಾಳಿವಾನ" ಎಂಬ ವೆಬ್‌ಸೀರೀಸ್ ಮೂಲಕ ಓಟಿಟಿ ಪ್ಲಾಟ್‌ಫಾರ್ಮ್‌ಗಳಲ್ಲಿ ಪದಾರ್ಪಣೆ ಮಾಡಿದ್ದಾರೆ. ಸಾಯಿಕುಮಾರ್ ಅವರು ಚಲನಚಿತ್ರಗಳ ಹೊರತಾಗಿ, ದೂರದರ್ಶನದಲ್ಲಿ ಸಹ ತಮ್ಮ ಪ್ರತಿಭೆಯನ್ನು ಪ್ರದರ್ಶಿಸಿದ್ದಾರೆ. ಅವರು ಹಲವಾರು ಟಿವಿ ಶೋಗಳನ್ನು ನಿರೂಪಿಸಿದ್ದಾರೆ. ಅವರ ಧ್ವನಿ ಮತ್ತು ನಿರೂಪಣಾ ಶೈಲಿಗೆ ಪ್ರೇಕ್ಷಕರು ಮೆಚ್ಚುಗೆ ವ್ಯಕ್ತಪಡಿಸಿದ್ದಾರೆ.

## ಕನ್ನಡದಲ್ಲಿ ನಟಿಸಿದ ಚಿತ್ರಗಳು

* ಮನೆ ಮನೆ ರಾಮಾಯಣ
* ಆಯುಧ
* ಪೋಲಿಸ್ ಬೇಟೆ
* ನಾಗದೇವತೆ
* ಮುತ್ತಿನಂಥ ಹೆಂಡತಿ
* ತವರು ಬೀಗರು
* ಸೆಂಟ್ರಲ್ ಜೈಲ್
* ಇಂಡಿಪೆಂಡೆನ್ಸ್ ಡೇ
* ಸಿಟಿಜನ್
* ಜಗದೀಶ್ವರಿ
* ರಂಗಿತರಂಗ
* ಮೊಂಡ
* ಮಹಾವೀರ ಮಾಚಿದೇವ
* ರಾಜ್ ಬಹದ್ದೂರ್
* ರೋಜ್
* ಅಂಗುಲಿಮಾಲ
* ಬೃಂದಾವನ
* ಕಲ್ಪನ
* ಆ ಮರ್ಮ
* ಶ್ರೀ ಕ್ಷೇತ್ರ ಕೈವಾರ ತಾತಯ್ಯ
* ರಕ್ಷಕ
* ಪೋಲೀಸ್ ಸ್ಟೋರೀ
* ಪೋಲೀಸ್ ಸ್ಟೋರೀ - ೨
* ಮಹಾಸಾಧ್ವಿ ಮಲ್ಲಮ್ಮ
* ಭಗವಾನ್
* ಶ್ರೀರಾಂಪುರ ಪೋಲೀಸ್ ಸ್ಟೇಷನ್
* ದಿ ಸಿಟಿ
* ವಿಜಯ ದಶಮಿ
* ಅಂಕ
* ಲಾ ಅಂಡ್ ಆರ್ಡರ್
* ಗ್ರಾಮ ದೇವತೆ
* ರಾಷ್ಟ್ರಗೀತೆ
* ಖಡ್ಗ
* ದುರ್ಗದ ಹುಲಿ
* ಪಾಪಿಗಳ ಲೋಕದಲ್ಲಿ
* ಟಿಕೆಟ್ ಟಿಕೆಟ್ಸ್
* ಮಹಾತ್ಮ
* ಓಮ್ ನಮ ಶಿವಾಯ
* ಅಂಡರ್ ವರಲ್ಡ್
* ಸಾಕಿದ ಗಿಣಿ
* ಧೈರ್ಯ
* ಅಗ್ನಿ I.P.S.
* ಮುದ್ದಿನ ಕಣ್ಮಣಿ
* ಸೌಭಾಗ್ಯ ದೇವತೆ
* ಸರ್ಕಲ್ ಇನ್ ಸ್ಪೆಕ್ಟರ್
* ಹೆತ್ತವರು
* ಎಮರ್ಜೆನ್ಸೀ
* ಪುಟ್ಟ್ ಮಲ್ಲಿ
* ಬೃಂದಾವನ
* ತಾಳಿಯ ಸೌಭಾಗ್ಯ
* ಹೆತ್ತ ಕರುಳು
* ಲಾಕಪ್ ಡೆತ್
* ಕುಂಕುಮ ಭಾಗ್ಯ

## ಉಲ್ಲೇಖಗಳು
# ಬಿ.ಸಿ.ಗೌರಿಶಂಕರ್

| ಬಿ.ಸಿ.ಗೌರಿಶಂಕರ್ |
| --- |
| ಹುಟ್ಟು | (೧೯೫೦-೦೨-೨೬)೨೬ ಫೆಬ್ರವರಿ ೧೯೫೦ ಬೆಂಗಳೂರು, ಮೈಸೂರ್ ರಾಜ್ಯ (ಈಗ ಕರ್ನಾಟಕ), ಭಾರತ. |
| ಸಾವು | ಬೆಂಗಳೂರು,ಭಾರತ |
| ಉದ್ಯೋಗಗಳು | ಛಾಯಾಗ್ರಾಹಕ, ಚಲನಚಿತ್ರ ನಿರ್ದೇಶಕ, ಚಿತ್ರಕಥೆಗಾರ |
| ಸಕ್ರಿಯ ವರ್ಷಗಳು | 1977–2004 |
| ಹೆಂಡತಿ/ಗಂಡ | ಮಮತಾ ರಾವ್ |
| ಮಕ್ಕಳು | ರಕ್ಷಿತಾ |

ಬಿ.ಸಿ.ಗೌರಿಶಂಕರ್ ರವರು ಕನ್ನಡ ಚಿತ್ರೋಧ್ಯಮದಲ್ಲಿದ್ದ ಒಬ್ಬ ಛಾಯಾಗ್ರಾಹಕ. ಇವರ ಪತ್ನಿ ಚಲನಚಿತ್ರ ನಟಿ ಮಮತಾರಾವ್ ಮತ್ತು ಇವರೀರ್ವರ ಪುತ್ರಿ ನಾಯಕ ನಟಿ ರಕ್ಷಿತಾ.ಇವರು ಛಾಯಾಗ್ರಾಹಣ ಮಾಡಿದ ಪ್ರಮುಖ ಚಲನಚಿತ್ರಗಳೆಂದರೆ ನಾಗಭರಣರವರ ನಾಗಮಂಡಲ, ಮೈಸೂರ ಮಲ್ಲಿಗೆ ಮುಂತಾದವು.

## ಶಿಕ್ಶಣ ಮತ್ತು ವೃತ್ತಿ

ಬೆಂಗಳೂರಿನ ಜಯಚಾಮರಾಜೇಂದ್ರ ಪಾಲಿಟೆಕ್ನಿಕ್‌ನಲ್ಲಿ ಛಾಯಾಗ್ರಹಣದಲ್ಲಿ ಶಿಕ್ಷಣ ಪಡೆದ ಗೌರಿಶಂಕರ್‌, ಶೃಂಗಾರ ಮಾಸ ಚಿತ್ರದ ಮೂಲಕ ಸ್ವತಂತ್ರ ಛಾಯಾಗ್ರಾಹಕರಾಗಿ ಕೆಲಸ ಆರಂಭಿಸಿದ್ದರು. ಹೊಸಬೆಳಕು,ಚಲಿಸುವ ಮೋಡಗಳು,ಬೆಂಕಿಯ ಬಲೆ, ಆಲೆಮನೆ, ಚಿಗುರಿದ ಕನಸು, ಜನುಮದ ಜೋಡಿ, ಇವರ ಪ್ರಮುಖ ಚಿತ್ರಗಳು.

## ಛಾಯಾಗ್ರಹಣದ ಚಿತ್ರಗಳು

 •  ಕಾಂಚನಗಂಗಾ (2004)

 •  ಚಿಗುರಿದ ಕನಸು (2003)

 •  ಸಿಂಗಾರವ್ವ (2003)

 •  ಪ್ರೇಮ (2002)

 •  ಲವ್ ಲವಿಕೆ (2002)

 •  ಕೋತಿಗಳು ಸಾರ್ ಕೋತಿಗಳು (2001)

 •  ಪ್ರೇಮಿ ನಂ. 1 (2001)

 •  ಕುರಿಗಳು ಸಾರ್ ಕುರಿಗಳು (2001)

 •  ಕೃಷ್ಣ ಲೀಲೆ (2000)

 •  ಮಹಾತ್ಮ (2000)

 •  ಆರ್ಯಭಟ (1999)

 •  ಹೃದಯಾ ಹೃದಯಾ (1999)

 •  ಟುವ್ವಿ ಟುವ್ವಿ ಟುವ್ವಿ (1999)

 •  ಜನುಮದಾತ (1999)

 •  ಭೂಮಿ ತಾಯಿಯ ಚೊಚ್ಚಲ ಮಗ (1998)

 •  ಸ್ವಸ್ತಿಕ್ (1998)

 •  ವಿಮೋಚನೆ (1997)

 •  ಮುಂಗಾರಿನ ಮಿಂಚು (1997)

 •  ಚಿಕ್ಕ (1997)

 •  ಜನುಮದ ಜೋಡಿ (1996)

 •  ಸೂತ್ರಧಾರ (1996)

 •  ಪೊಲೀಸ್ ಪವರ್ (1995)

 •  ಓಂ(1995)

 •  ಸಾಗರ ದೀಪ (1994)

 •  ಒಡಹುಟ್ಟಿದವರು (1994)

 •  ರೂಪಾಯಿ ರಾಜ (1993)

 •  ಚಿನ್ನಾರಿ ಮುತ್ತ (1993)

 •  ಊರ್ವಶಿ ಕಲ್ಯಾಣ (1993)

 •  ಅಂಗೈಲಿ ಅಪ್ಸರೆ (1993)

 •  ಮಣ್ಣಿನ ದೋಣಿ (1992)

 •  ಬೆಳ್ಳಿಯಪ್ಪ ಬಂಗಾರಪ್ಪ (1992)

 •  ಮೈಸೂರ ಮಲ್ಲಿಗೆ (1992)

 •  ಸಪ್ತಪದಿ (1992)

 •  ಕಲ್ಯಾಣ ಮಂಟಪ (1991)

 •  ಗಂಡು ಸಿಡಿಗುಂಡು (1991)

 •  ಹೃದಯ ಹಾಡಿತು (1991)

 •  ಆಟ ಬೊಂಬಾಟ (1990)

 •  ಕಾಡಿನ ವೀರ (1990)

 •  ಆಸೆಗೊಬ್ಬ ಮೀಸೆಗೊಬ್ಬ (1990)

 •  ಅದೇ ರಾಗ ಅದೇ ಹಾಡು (1989)

 •  ಏಳು ಸುತ್ತಿನ ಕೋಟೆ (1988)

 •  ಪುಷ್ಪಕ ವಿಮಾನ (1987)

 •  ಕೆಂಡದ ಮಳೆ (1987)

 •  ಮನ ಮೆಚ್ಚಿದ ಹುಡುಗಿ (1987)

 •  ವಿಜಯೋತ್ಸವ (1987)

 •  ಒಂದು ಮುತ್ತಿನ ಕಥೆ (1987)

 •  ಆನಂದ್ (1986)

 •  ಬೆಂಗಳೂರು ರಾತ್ರಿಯಲ್ಲಿ (1985)

 •  ಧ್ರುವ ತಾರೆ (1985)

 •  ಜ್ವಾಲಾಮುಖಿ (1985)

 •  ಬೆಟ್ಟದ ಹೂವು (1985)

 •  ಅಪೂರ್ವ ಸಂಗಮ (1984)

 •  ಮರಳಿ ಗೂಡಿಗೆ (1984)

 •  ಶೃಂಗಾರ ಮಾಸ (1984)

 •  ರಾಮಾಪುರದ ರಾವಣ (1984)

 •  ಪ್ರೇಮ ಸಾಕ್ಷಿ (1984)

 •  ಸಮಯದ ಗೊಂಬೆ (1984)

 •  ಎರಡು ನಕ್ಷತ್ರಗಳು (1983)

 •  ಗಾಯತ್ರಿ ಮದುವೆ (1983)

 •  ಕಾಮನ ಬಿಲ್ಲು (1983)

 •  ಬೆತ್ತಲೆ ಸೇವೆ(1982)

 •  ಅಂತರಾಳ(1982)

 •  ಚಲಿಸುವ ಮೋಡಗಳು (1982)

 •  ನನ್ನ ದೇವರು (1982)

 •  ಅಮರ ಮಧುರ ಪ್ರೇಮ (1982)

 •  ಹೊಸ ಬೆಳಕು (1982)

 •  ಆಲೆಮನೆ (1981)

 •  ಮುನಿಯನ ಮಾದರಿ (1981)

 •  ಗೀತಾ (1981)

 •  ಗಾಳಿ ಮಾತು (1981)

 •  ಜನ್ಮ ಜನ್ಮದ ಅನುಬಂಧ (1980)

 •  ದೊಡ್ಡಮನೆ ಎಸ್ಟೇಟ್ (1980)

 •  ಪ್ರೇಮ ಅನುರಾಗ (1980)

 •  ಮಿಂಚಿನ ಓಟ (1980)

 •  ಅರಿವು (1979)

 •  ಏನೇ ಬರಲಿ ಪ್ರೀತಿ ಇರಲಿ (1979)

 •  ಮಧು ಚಂದ್ರ (1979)

 •  ಖಂಡವಿದೆಕೋ ಮಾಂಸವಿದೆಕೋ (1979)

 •  ಸ್ಪಂದನ (1978)

 •  ಅಪರಿಚಿತ (1978)

 •  ಹುಲಿ ಬಂತು ಹುಲಿ (1978)

 •  ಅನುರೂಪ (1977)

## ಉಲ್ಲೇಖನಗಳು
# ವಿಶಾಖಪಟ್ನಂ

|  |
| --- |
| **ವಿಶಾಖಪಟ್ಟಣಂ** |
| ವಿಶಾಖಪಟ್ಟಣಂ ನಗರದ ಪಕ್ಷಿನೋಟವಿಶಾಖಪಟ್ಟಣದ ಪಕ್ಷಿನೋಟ |
|

ವಿಶಾಖಪಟ್ಟಣಂ |
| **ರಾಜ್ಯ**  - ಜಿಲ್ಲೆ | ಆಂಧ್ರ ಪ್ರದೇಶ  - ವಿಶಾಖಪಟ್ಟಣ |
| **ನಿರ್ದೇಶಾಂಕಗಳು** | 17.42° N 83.15° E |
| **ವಿಸ್ತಾರ** | 208.5 km² |
| **ಸಮಯ ವಲಯ** | IST (UTC+5:30) |
| **ಜನಸಂಖ್ಯೆ** (2001)  - ಸಾಂದ್ರತೆ |  - 6,884.2/sq mi/ಚದರ ಕಿ.ಮಿ. |
| **ಮೇಯರ್** |  |

**ವಿಶಾಖಪಟ್ಟಣ** ಆಂಧ್ರ ಪ್ರದೇಶ ರಾಜ್ಯದ ಒಂದು ಕರಾವಳಿ ನಗರ ಹಾಗೂ ರೇವು ಪಟ್ಟಣ. ವಿಶಾಖಪಟ್ಟಣ ಜಿಲ್ಲಾಕೇಂದ್ರ. ಭಾರತದ ಪೂರ್ವ ಕರಾವಳಿಯಲ್ಲಿರುವ ಈ ನಗರದ ಪಶ್ಚಿಮಕ್ಕೆ ಪೂರ್ವ ಘಟ್ಟಗಳು ಹಾಗೂ ಪೂರ್ವಕ್ಕೆ ಬಂಗಾಳ ಕೊಲ್ಲಿಯಿದೆ. **ವೈಜಾಗ್** ಎಂಬ ಹೆಸರಿನಿಂದನೂ ಕರೆಯಲ್ಪಡುವ ಇದು ಆಂಧ್ರಪ್ರದೇಶದ ದೊಡ್ಡ ನಗರಗಳಲ್ಲಿ ಒಂದಾಗಿದ್ದು ವಾಣಿಜ್ಯ ರಾಜಧಾನಿಯಾಗಿದೆ. ಇದು ಭಾರತೀಯ ಕೋಸ್ಟ್ ಗಾರ್ಡ್ ನ ರಾಜ್ಯ ಪ್ರಧಾನ ಕಾರ್ಯಸ್ಥಾನವಾಗಿದೆ. ೨೦೧೧ರ ಜನಗಣತಿ ಪ್ರಕಾರ ಇದು ೨,೦೩೫,೯೨೨ ಜನಸಂಖ್ಯೆ ಹೊಂದಿದ್ದು ದೇಶದಲ್ಲಿ ೧೪ನೇ ಸ್ಥಾನದಲ್ಲಿದೆ.

ಈ ಪಟ್ಟಣದ ಇತಿಹಾಸವು ಕ್ರಿಸ್ತಪೂರ್ವದ ವರೆಗೂ ಇದ್ದು ಕಳಿಂಗ ರಾಜ್ಯದ ಭಾಗವಾಗಿತ್ತು. ನಂತರ ವೆಂಗಿ, ಪಲ್ಲವ, ಪೂರ್ವ ಗಂಗ ಸಾಮ್ರಾಜ್ಯಗಳಿಗೆ ಸೇರಿತ್ತು. ವಾಸ್ತುದಾಖಲೆಗಳ ಪ್ರಕಾರ ಈಗಿನ ಪಟ್ಟಣವು ೧೧ ಮತ್ತು ೧೩ನೇ ಶತಮಾನದ ಕಾಲದಲ್ಲಿ ಚೋಳ ಹಾಗೂ ಗಜಪತಿ ಸಾಮ್ರಾಜ್ಯಗಳ ತಿಕ್ಕಾಟದ ಅವಧಿಯಲ್ಲಿ ಕಟ್ಟಲ್ಪಟ್ಟಿತು. ಅನಂತರ ೧೫ನೇ ಶತಮಾನದಲ್ಲಿ ವಿಜಯನಗರ ಸಾಮ್ರಾಜ್ಯವು ವಶಪಡಿಸಿಕೊಂಡಿತು. ೧೬ನೇ ಶತಮಾನದಲ್ಲು ಮೊಘಲ್ ಸಾಮ್ರಾಜ್ಯಕ್ಕೆ ಸೇರಿ ಅನಂತರ ಯುರೋಪಿಯನ್ ದೇಶಗಳು ವ್ಯಾಪಾರಾಸಕ್ತಿ ಚಟುವಟಿಕೆಗಳ ನೆಲೆಯಾಯಿತು. ೧೮ನೇ ಶತಮಾನದ ಕೊನೆಯ ವೇಳೆಗೆ ಇದು ಫ್ರೆಂಚರ ಆಳ್ವಿಕೆಗೆ ಒಳಪಟ್ಟಿತು. ೧೮೦೪ರಿಂದ ೧೯೪೭ರ ಭಾರತದ ಸ್ವಾತಂತ್ರ್ಯದವರೆಗೆ ಬ್ರಿಟಿಶರ ಆಳ್ವಿಕೆಗೆ ಒಳಪಟ್ಟಿತ್ತು.

ಈ ನಗರವು ಅತಿಹಳೆಯ ಹಡಗುನೆಲೆ ಹಾಗೂ ಪೂರ್ವಕರಾವಳಿಯ ನೈಸರ್ಗಿಕ ಬಂದರನ್ನು ಹೊಂದಿದೆ. ಭಾರತೀಯ ನೌಕಾಸೇನೆಯ ಪೂರ್ವ ಕಮಾಂಡ್ ನ ಹಾಗೂ ಪೂರ್ವಕರಾವಳಿ ರೈಲ್ವೆ ವಲಯದ ಪ್ರಧಾನ ಕಛೇರಿಗಳು ಇಲ್ಲಿವೆ.

## ಉಲ್ಲೇಖಗಳು
# ಜಲಾನಯನ ಪ್ರದೇಶ

ಒಂದು ಜಲಾನಯನ ಪ್ರದೇಶದ ಸಚಿತ್ರ ವಿವರಣೆ. ಸಣ್ಣ ಗೆರೆಯ ಗಡಿಯು ಜಲರಾಶಿ ಪ್ರದೇಶದ ಮುಖ್ಯ ಜಲವಿಭಾಜಕ ರೇಖೆಯಾಗಿದೆ.
**ಜಲಾನಯನ ಪ್ರದೇಶ**ವು ಅವಕ್ಷೇಪನ ಸಂಗ್ರಹಗೊಂಡು ನದಿ, ಕೊಲ್ಲಿ, ಅಥವಾ ಬೇರೆ ಜಲಸಮೂಹದಂತಹ ಸಾಮಾನ್ಯ ಹೊರಗುಂಡಿಯೊಳಗೆ ಹರಿದು ಹೋಗುವ ಯಾವುದೇ ಭೂಪ್ರದೇಶ. ಜಲಾನಯನ ಪ್ರದೇಶವು ಹಂಚಿಕೊಂಡ ಹೊರಗುಂಡಿಯ ಕಡೆಗೆ ಇಳಿಜಾರಿನಲ್ಲಿ ಚಲಿಸುವ ಹರಿದು ಹೋಗುವ ಮಳೆನೀರು, ಹಿಮಕರಗುವಿಕೆ, ಮತ್ತು ಹತ್ತಿರದ ಹೊಳೆಗಳಿಂದ ಮೇಲ್ಮೈ ನೀರನ್ನು, ಜೊತೆಗೆ ಭೂಮಿಯ ಮೇಲ್ಮೈ ಕೆಳಗಿನ ಅಂತರ್ಜಲವನ್ನು ಒಳಗೊಂಡಿರುತ್ತದೆ. ಜಲಾನಯನ ಪ್ರದೇಶಗಳು ಕ್ರಮಾನುಗತ ಮಾದರಿಯಲ್ಲಿ ಕಡಿಮೆ ಎತ್ತರದಲ್ಲಿನ ಇತರ ಜಲಾನಯನ ಪ್ರದೇಶಗಳನ್ನು ಕೂಡುತ್ತವೆ.

ಮುಚ್ಚಿದ ಜಲಾನಯನ ಪ್ರದೇಶದಲ್ಲಿ, ನೀರು ಜಲಾನಯನ ಭೂಮಿಯೊಳಗೆ ಒಂದೇ ಬಿಂದುವಿನಲ್ಲಿ ಸೇರುತ್ತದೆ. ಇದನ್ನು ಬತ್ತು ಕುಳಿ ಎಂದು ಕರೆಯಲಾಗುತ್ತದೆ, ಮತ್ತು ಇದು ಶಾಶ್ವತ ಕೆರೆ, ಶುಷ್ಕ ಸರೋರವರ, ಅಥವಾ ಮೇಲ್ಮೈ ನೀರು ನೆಲದಡಿ ಕಳೆದುಹೋಗುವ ಬಿಂದುವಾಗಿರಬಹುದು.

ಜಲಾನಯನ ಪ್ರದೇಶವು ಅದು ಆವರಿಸಿರುವ ಪ್ರದೇಶದಲ್ಲಿನ ಎಲ್ಲ ನೀರನ್ನು ಸಂಗ್ರಹಿಸಿ ಒಂದೇ ಬಿಂದುವಿಗೆ ನಿರ್ದೇಶಿಸುವ ಲಾಳಿಕೆಯಾಗಿ ಕಾರ್ಯನಿರ್ವಹಿಸುತ್ತದೆ. ಪಕ್ಕದ ಜಲಾನಯನ ಪ್ರದೇಶಗಳಿಂದ ಪ್ರತಿ ಜಲಾನಯನ ಪ್ರದೇಶವನ್ನು ಬಸಿ ವಿಭಾಜಕ ರೇಖೆ ಎಂದು ಕರೆಯಲಾಗುವ ಒಂದು ಪರಿಧಿಯು ಭೌಗೋಳಿಕವಾಗಿ ಪ್ರತ್ಯೇಕಿಸುತ್ತದೆ. ಇದರಲ್ಲಿ ಎತ್ತರದ ಭೌಗೋಳಿಕ ರೂಪವೈಶಿಷ್ಟ್ಯಗಳು (ಉದಾ. ದಿಣ್ಣೆ, ಬೆಟ್ಟ ಅಥವಾ ಪರ್ವತಗಳು) ತಡೆಗೋಡೆಯನ್ನು ರಚಿಸುತ್ತವೆ.

ಜಲಾನಯನ ಪ್ರದೇಶಗಳು ಜಲವೈಜ್ಞಾನಿಕ ಘಟಕಗಳನ್ನು ಹೋಲುತ್ತವೆ ಆದರೆ ಇವೆರಡೂ ಒಂದೇ ಅಲ್ಲ. ಜಲವೈಜ್ಞಾನಿಕ ಘಟಕಗಳು ಬಹು-ಮಟ್ಟದ ಕ್ರಮಾನುಗತ ಬಸಿ ವ್ಯವಸ್ಥೆಯೊಳಗೆ ಅಡಕವಾಗುವಂತೆ ಚಿತ್ರಿಸಲಾದ ಬಸಿ ಪ್ರದೇಶಗಳಾಗಿವೆ. ಬಹು ಪ್ರವೇಶದ್ವಾರಗಳು, ಹೊರಗುಂಡಿಗಳು, ಅಥವಾ ಬತ್ತು ಕುಳಿಗಳನ್ನು ಅನುಮತಿಸುವಂತೆ ಜಲವೈಜ್ಞಾನಿಕ ಘಟಕಗಳನ್ನು ವ್ಯಾಖ್ಯಾನಿಸಲಾಗುತ್ತದೆ. ಕಟ್ಟುನಿಟ್ಟಾದ ಅರ್ಥದಲ್ಲಿ, ಎಲ್ಲ ಜಲಾನಯನ ಪ್ರದೇಶಗಳು ಜಲವೈಜ್ಞಾನಿಕಘಟಕಗಳಾಗಿವೆ, ಆದರೆ ಎಲ್ಲ ಜಲವೈಜ್ಞಾನಿಕ ಘಟಕಗಳು ಜಲಾನಯನ ಪ್ರದೇಶಗಳಲ್ಲ.

ಜಲವಿಜ್ಞಾನದಲ್ಲಿ, ಜಲಾನಯನ ಪ್ರದೇಶವು ಜಲ ಚಕ್ರದಲ್ಲಿ ನೀರಿನ ಚಲನೆಯನ್ನು ಅಧ್ಯಯನಿಸಲು ಗಮನದ ತಾರ್ಕಿಕ ಘಟಕವಾಗಿದೆ, ಏಕೆಂದರೆ ಜಲಾನಯನ ಭೂಮಿಯ ಹೊರಗುಂಡಿಯಿಂದ ವಿಸರ್ಜನೆಗೊಂಡ ಬಹುತೇಕ ನೀರು ಜಲಾನಯನ ಪ್ರದೇಶದ ಮೇಲೆ ಬಿದ್ದ ಅವಕ್ಷೇಪನದಿಂದ ಉತ್ಪನ್ನವಾಯಿತು. ಜಲಾನಯನ ಪ್ರದೇಶದ ಕೆಳಗಿರುವ ಅಂತರ್ಜಲ ವ್ಯವಸ್ಥೆಯನ್ನು ಪ್ರವೇಶಿಸುವ ನೀರಿನ ಭಾಗವು ಮತ್ತೊಂದು ಜಲಾನಯನ ಪ್ರದೇಶದ ಹೊರಗುಂಡಿಯತ್ತ ಹರಿಯಬಹುದು ಏಕೆಂದರೆ ಅಂತರ್ಜಲ ಹರಿವಿನ ದಿಕ್ಕುಗಳು ತಮ್ಮ ಮೇಲಿರುವ ಬಸಿ ಜಾಲದ ದಿಕ್ಕುಗಳಿಗೆ ಯಾವಾಗಲೂ ಸರಿಸಮವಾಗಿರುವುದಿಲ್ಲ. ಜಲಾನಯನ ಭೂಮಿಯಿಂದ ವಿಸರ್ಜನೆಗೊಳ್ಳುವ ನೀರಿನ ಮಾಪನವನ್ನು ಜಲಾನಯನ ಭೂಮಿಯ ಹೊರಗುಂಡಿಯಲ್ಲಿ ಸ್ಥಿತವಾಗಿರುವ ಪ್ರವಾಹ ಮಾಪಕದಿಂದ ಮಾಡಬಹುದು.

## ಉಲ್ಲೇಖಗಳು
# ಸಂದರ್ಶನ

**ಸಂದರ್ಶನ**ವು ಮೂಲಭೂತವಾಗಿ ಒಂದು ರಚನಾತ್ಮಕ ಸಂಭಾಷಣೆ. ಇದರಲ್ಲಿ ಒಬ್ಬ ಭಾಗೀದಾರನು ಪ್ರಶ್ನೆಗಳನ್ನು ಕೇಳಿದರೆ, ಮತ್ತೊಬ್ಬನು ಉತ್ತರಗಳನ್ನು ನೀಡುತ್ತಾನೆ. ಸಾಮಾನ್ಯ ಪರಿಭಾಷೆಯಲ್ಲಿ, "ಸಂದರ್ಶನ" ಶಬ್ದವು ಸಂದರ್ಶನಕಾರ ಮತ್ತು ಸಂದರ್ಶನಾರ್ಥಿಯ ನಡುವಿನ ಒಬ್ಬರ ಎದುರು ಒಬ್ಬರ ಸಂಭಾಷಣೆಯನ್ನು ಸೂಚಿಸುತ್ತದೆ. ಸಂದರ್ಶನಕಾರನು ಪ್ರಶ್ನೆಗಳನ್ನು ಕೇಳುತ್ತಾನೆ ಮತ್ತು ಅವುಗಳಿಗೆ ಸಂದರ್ಶನಾರ್ಥಿಯು ಪ್ರತಿಕ್ರಿಯಿಸುತ್ತಾನೆ, ಸಾಮಾನ್ಯವಾಗಿ ಸಂದರ್ಶನಾರ್ಥಿಯು ಸಂದರ್ಶನಕಾರನಿಗೆ ಮಾಹಿತಿಯನ್ನು ಒದಗಿಸುತ್ತಾನೆ -- ಮತ್ತು ಆ ಮಾಹಿತಿಯನ್ನು ಬಳಸಬಹುದು ಅಥವಾ ಇತರ ಶ್ರೋತೃಗಳಿಗೆ ನೀಡಬಹುದು, ನಿಜ ಕಾಲದಲ್ಲಿ ಅಥವಾ ನಂತರ. ಈ ಅಂಶವು ಅನೇಕ ಪ್ರಕಾರಗಳ ಸಂದರ್ಶನಗಳಿಗೆ ಸಾಮಾನ್ಯವಾಗಿದೆ -- ಉದ್ಯೋಗ ಸಂದರ್ಶನ ಅಥವಾ ಒಂದು ಘಟನೆಗೆ ಸಾಕ್ಷಿಯಾಗಿರುವವನೊಂದಿಗಿನ ಸಂದರ್ಶನ. ಅದಕ್ಕೆ ಆ ಸಮಯದಲ್ಲಿ ಯಾರೇ ಬೇರೆ ಶ್ರೋತೃಗಳಿಲ್ಲದಿರಬಹುದು, ಆದರೆ ಉದ್ಯೋಗ ಅಥವಾ ತನಿಖಾ ಪ್ರಕ್ರಿಯೆಗಳಲ್ಲಿನ ಇತರರಿಗೆ ಉತ್ತರಗಳನ್ನು ನಂತರ ಒದಗಿಸಲಾಗುತ್ತದೆ.

## ಉಲ್ಲೇಖಗಳು
# ವರಂಗಲ್

| ವರಂಗಲ್
وارنگل వరంగల్Orugallu Ekasila Nagaram |
| --- |
| ನಗರ |
|  |
| Country |  ಭಾರತ |
| ರಾಜ್ಯ | ತೆಲಂಗಾಣ |
| District | Warangal |
| Former name | Orugallu |
| Official Language | ತೆಲುಗು, Urdu |
| Named after | Heritage |
| Government |
|  • Body | Greater Warangal Municipal Corporation(GWMC) |
|  • Municipal Commissioner | Sarfaraz Ahmad |
|  • Commissioner of Police | Sudheer Babu |
| Area |
|  • Total | ೪೦೬.೮೭ km2 (೧೫೭.೦೯ sq mi) |
|  • Rank | 62nd (India) 2nd (state) |
| Elevation | ೩೦೨ m (೯೯೧ ft) |
| Population (2014) |
|  • Total | ೮,೧೧,೮೪೪ |
|  • Rank | 2 |
|  • Density | ೨,೩೩೧.೪೪/km2 (೬೦೩೮.೪/sq mi) |
| Demonym | Warangalite |
| Time zone | UTC+5:30 (IST) |
| Telephone code | +91-870-XXX XXXX |
| Vehicle registration | **TS–03** |
| Ethnicity | Indian |
| Website | Greater Warangal Municipal Corporation |

Sunset at Bhadrakali Lake
Carved pillar at Thousand Pillar Temple

**ವಾರಂಗಲ್** ತೆಲಂಗಾಣ ರಾಜ್ಯದ ಒಂದು ಜಿಲ್ಲಾ ಕೇಂದ್ರ. ಇದು ತೆಲಂಗಾಣ ರಾಜ್ಯದಲ್ಲಿ ಅತ್ಯಂತ ವೇಗವಾಗಿ ಬೆಳೆಯುತ್ತಿರುವ ನಗರಗಳಲ್ಲಿ ಎರಡನೆಯದು. ಈ ನಗರವನ್ನು ಕೇಂದ್ರ ಸರಕಾರ ಪಾರಂಪರಿಕ ನಗರವಾಗಿ ಗುರುತಿಸಿ ಅದರ ಅಭಿವೃದ್ದಿಗೆ ಮುಂದಾಗಿದೆ.

## ಛಾಯಾಂಕಣ

* Jain Tirthankara Relief at Padmakshi Gutta\n
* Entrance Arch of the Bhadrakali temple\n
* Ekasila Gutta opposite to Warangal Fort\n
* NITW Innovation & Incubation center\n
* ರಾಮಪ್ಪ ದೇವಾಲಯ
* NITW Hostel\n

## ಉಲ್ಲೇಖಗಳು

## ಬಾಹ್ಯ ಸಂಪರ್ಕಗಳು

* warangal municipalcorrporation web site Archived 2014-03-26 ವೇಬ್ಯಾಕ್ ಮೆಷಿನ್ ನಲ್ಲಿ.